ราคา “ทอง” เช้านี้ ปรับขึ้น 250 บ. รับตึงเครียดสถานการณ์ยูเครน – บอนด์ยีลด์ร่วง
ราคาทองคำในประเทศเช้านี้ปรับขึ้นบาทละ 250 รับความกังวลเกี่ยวกับวิกฤติยูเครน – การร่วงลงของอัตราผลตอบแทนพันธบัตรรัฐบาลสหรัฐ
ราคาทองคำในประเทศเช้านี้ปรับขึ้นบาทละ 250 รับความกังวลเกี่ยวกับวิกฤติยูเครน – การร่วงลงของอัตราผลตอบแทนพันธบัตรรัฐบาลสหรัฐ
5 มี.ค. 2565

สมาคมค้าทองคำ รายงานว่า ราคาขายปลีกทอง (ทองคำ 96.5%) ในประเทศ เมื่อเวลา 09:14 น. ปรับขึ้นจากเมื่อวานนี้บาททองคำละ 250 จากวานนี้ โดยราคาทองคำแท่ง รับซื้อเข้าบาททองคำละ 30,150.00 ขายออกบาททองคำละ 30,250.00 ส่วนทองรูปพรรณ รับซื้อเข้าบาททองคำละ 29,607.48 ขายออกบาททองคำละ 30,750.00
โดยเมื่อคืนที่ผ่านมาราคาทองฟิวเจอร์พุ่งขึ้นเหนือระดับ 1,950 ดอลลาร์ ขณะที่นักลงทุนพากันเข้าซื้อทองในฐานะสินทรัพย์ปลอดภัย ท่ามกลางความกังวลเกี่ยวกับวิกฤติยูเครน นอกจากนี้ยังได้ปัจจัยบวกจากการร่วงลงของอัตราผลตอบแทนพันธบัตรรัฐบาลสหรัฐ ซึ่งจะช่วยลดต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย